 Àkòrí: Ilé aṣòfin àgbà: Ìsìnmi olóṣù méjì wa kò le è ṣàkóbá fún àyẹwò mínísítà. Ṣe àpilẹkọ tí ó jọ mọ àkòrí yìí. : Lásìkò ìjokòó ilé tó wáyé lọjọrùú ni Lawan kéde ìgbésẹ yìí.Ààrẹ ilé aṣòfin àgbà ṣàlàyé pé, ìjọba àpapọ ń ṣiṣẹ kára lórí àkọsílẹ orúkọ àwọn èèyàn tó fẹ gba ipò mínísítà náà lọnà àti ri dájú pé àwọn èèyàn tí músẹmúsẹ wọn dá músẹmúsẹ ni wọn yàn láti ṣiṣẹ sin orílẹ-èdè yìí.Àwọn iròyin tì ẹ leè ní ìfẹ síí:Ó ti lé ní oṣù kan bayìí tí ààrẹ Buhari ti ṣèbúra fún sáà kejì ṣùgbọn tí kò tíì kéde àwọn mínísítà tí yóò wà nínú ìjọba rẹ.Èyí sì ló mú kí Sẹnétọ Bassey Akpan fi pe àkíyèsí àwọn akẹgbẹ rẹ lásìkò ìjokòó ilé náà pé, ìṣẹlẹ ọhún ṣe apá kan jámọ, nítorí pé àwọn aṣòfin náà yóò lọ fún ìsinmi olóṣù méjì láìpẹ.Akpan ní bí ààrẹ ṣe fi ìyànsípò àwọn mínísítà náà falẹ yóò ṣe àkóbá fún ètò àyẹwò àti fífi óǹtẹ lù wọn, èyí tí ilé aṣòfin àgbà fẹ ṣe fún wọn.Nígbà tó ń fèsì lórí àkíyèsí yìí, Lawan fọwọ sọyà fáwọn akẹgbẹ rẹ àtàwọn ọmọ Nàìjíríà pé, ààrẹ Buhari kò ní pẹ fi orúkọ náà ṣọwọ, èyí un kí ọsẹ yìí tó parí.Ó ní tí àwọn aṣòfin àgbà náà yóò sì ṣe àyẹwò fún àwọn tó fẹ gba ipò mínísítà ọhún, kó tó di pé wọn lọ fún ìsinmi olóṣù méjì èyí tí yóò bẹrẹ lọjọ Kẹrìndínlọgbọn oṣù kéje táa wà yìí. 